Gino van Kessel

Gino Ronald van Kessel (* 9. marec 1993, Alkmaar) je profesionálny futbalista z Curaçaa. Aktuálne je bez klubu.

 Klubová kariéra 
Svoju futbalovú kariéru začal v Kolping Boys. V mládeži ďalej pôsobil v SV Vrone, SC Telstar, AZ Alkmaar a AFC Ajax.

 AFC Ajax 
V roku 2013 sa prepracoval do prvého tímu. V apríli 2014 predĺžil v klube zmluvu do leta 2015. Počas celého svojho pôsobenia neodohral za prvý tím žiaden zápas.

 Almere City FC (hosťovanie) 
V decembri 2012 zamieril na hosťovanie do konca sezóny 2012/13 do klubu Almere City FC. Za tím dal v priebehu pol roka 1 gól v 10 ligových stretnutiach.

 AS Trenčín (hosťovanie) 
V júli 2013 išiel na ďalšie polročné hosťovanie, tentoraz do slovenského tímu AS Trenčín, ktorý s Ajaxom úzko spolupracuje (majiteľom AS Trenčín je totiž bývalý hráč Ajaxu Tschen La Ling).Tschen La Ling verí aj naďalej v záchranu AS Trenčín , Profutbal.sk, cit. 17. 7. 2013 Gino van Kessel na hosťovanie do AS Trenčín , Profutbal.sk, cit. 17. 7. 2013 Ajax verhuurt Van Kessel aan Trencin, telegraaf.nl, cit. 17. 7. 2013  Klub sa stal pre hráča prvým zahraničným angažmán. Tu dostal dres s číslom 20. V odvete tretieho predkola Európskej ligy 2013/14 8. augusta 2013 sa raz gólom podieľal na remíze 2:2 proti rumunskému tímu FC Astra Giurgiu, Trenčín po porážke 1:3 z prvého zápasu doma zo súťaže vypadol.V EL tretie predkolo konečnou aj pre Trenčín , Profutbal.sk, cit. 8. 8. 2013  11. augusta 2013 strelil svoj prvý gól v slovenskej 1. lige pri výhre 6:0 nad DAC 1904 Dunajská StredaTrenčín - DAC 6:0, soccerway.com, cit. 12. 9. 2013 , tento zápas však figuroval medzi výsledkovo zmanipulovanými v stávkarskej kauze, ktorá v slovenskej najvyššej súťaži vyplávala na povrch v septembri 2013.Hodúr priznal, že predali zápas. Jeho čudný výkon si všimol aj tréner, SME.sk, cit. 14. 9. 2013  Počas svojho polročného hosťovania v jesennej časti ligovej sezóny docielil 8 strelených gólov a 6 asistencií. Jeden gól dal v predkole Európskej ligy.Van Kessel možno aj na jar v Trenčíne , Profutbal.sk, cit. 1. 12. 2013  V zimnej ligovej prestávke sa vrátil do Ajaxu a skúšal sa presadiť do A-tímu. Nakoniec sa vrátil do Trenčína (opäť hosťovanie).Van Kessel: Rozhodol som sa sám , Profutbal.sk, cit. 19. 1. 2014  Celkom nastrieľal v sezóne 2013/14 v lige 10 gólov, za víťazným Tomášom Malcom z Trenčína zaostal o štyri góly.Novým kráľom ligových strelcov je Tomáš Malec , Profutbal.sk, cit. 1. 6. 2014 

 AC Arles-Avignon 
Pred ročníkom 2014/15 zamieril na testy do rakúskeho klubu FK Austria Viedeň. Nakoniec odišiel do francúzskeho AC Arles-Avignon, ktorý ho z Ajaxu vykúpil. Hráč nastupoval za klub len na jeseň 2014 a v 14 stretnutiach 2x rozvlnil sieť.

 AS Trenčín 
Vo februári 2015 sa vrátil na prestup do Trenčína, kde podpísal kontrakt do leta 2017.Gino van Kessel sa vracia do AS Trenčín, astrencin.sk, cit. 2. 2. 2015  V sezóne 2014/15 vyhral s tímom double: Slovenský futbalový pohár a Fortuna ligu. Vo finále pohára sa predstavil proti mužstvu FK Senica a strelil v ňom gól.

 Slavia Praha 
V júli 2016 prestúpil do českého mužstva Slavia Praha. Jeho prestup za 32 miliónov Kč bol tretím najdrahším v histórii českej súťaže. 4. februára 2017 bol poslaný na hosťovanie do poľského mužstva Lechia Gdańsk, priebežne druhého mužstva poľskej najvyššej ligy Ekstraklasa.

 Ocenenia 
Individuálne
 Najlepší strelec Copa Amsterdam 2012
 Najlepší strelec Copa Amsterdam 2013
 Najužitočnejší hráč AS Trenčín: 2013/14
 Hráč roka podľa fanúšikov AS Trenčín: 2013/14

Tímové
 Víťaz Slovenského pohára 2014/15 a 2015/16
 Víťaz Fortuna ligy 2014/2015 a 2015/2016

 Referencie 

 Externé odkazy 
 Profil hráča  na soccerway.com 

 Zdroj 

Kategória:Holandskí futbalisti
Kategória:Curaçajskí futbalisti
Kategória:Holandské osobnosti curaçajského pôvodu
Kategória:Futbaloví útočníci
Kategória:Hráči Ajax Amsterdam
Kategória:Hráči Almere City FC
Kategória:Hráči AC Arles-Avignon
Kategória:Hráči SK Slavia Praha
Kategória:Hráči Lechia Gdańsk
Kategória:Hráči FC Spartak Trnava
Kategória:Hráči FK AS Trenčín
Kategória:Osobnosti z Alkmaaru